CBG จัดหนัก! เปิดตัวโปรแรงแห่งปี “บาวแดง แจกมอเตอร์ไซค์ 500 คัน” รวมมูลค่ากว่า 25 ลบ.
CBG จัดหนัก! เปิดตัวโปรโมชั่นแห่งปี “บาวแดง แจกมอเตอร์ไซค์ 500 คัน” รวมมูลค่ากว่า 25 ลบ. เริ่ม8 เม.ย. 65 - 4 ก.พ. 66 พร้อมตรึงราคา “คาราบาวแดง” 10 บ. ช่วยคนไทยลดค่าครองชีพ
CBG จัดหนัก! เปิดตัวโปรโมชั่นแห่งปี “บาวแดง แจกมอเตอร์ไซค์ 500 คัน” รวมมูลค่ากว่า 25 ลบ. เริ่ม8 เม.ย. 65 - 4 ก.พ. 66 พร้อมตรึงราคา “คาราบาวแดง” 10 บ. ช่วยคนไทยลดค่าครองชีพ
7 เม.ย. 2565

นายเสถียร เศรษฐสิทธิ์ ประธานเจ้าหน้าที่บริหาร คาราบาวกรุ๊ป จำกัด (มหาชน) หรือ CBG เปิดเผยว่า บริษัทได้เปิดตัวแคมเปญ “บาวแดง แจกมอเตอร์ไซค์ 500 คัน” โปรโมชั่นสุดยิ่งใหญ่ของปีที่ทุกคนคุ้นเคยและรอคอย กลับมาอีกครั้ง โดยจะเริ่ม 8 เมษายน 2565 นี้ เพื่อคืนกำไรให้กับผู้บริโภค พร้อมกระตุ้นการจับจ่ายทั่วประเทศ
โดยครั้งนี้พิเศษ แจกใหญ่ แจกมากกว่าทุกครั้ง ทั้งแจกง่าย ๆ เพียงผู้บริโภคส่งฝาเครื่องดื่มคาราบาวแดง หรือวู้ดดี้ ซี+ล็อค เขียนคำว่า “วิตามิน บี 12” พร้อมชื่อ-นามสกุล ที่อยู่ และเบอร์โทรติดต่อใส่ใต้ฝา นำฝาขวดไปหย่อนลงในกล่องรับฝาชิงโชค ที่ร้านซีเจ ซูเปอร์มาร์เก็ต ทุกสาขา, ร้านถูกดีมีมาตรฐาน และร้านค้าที่ร่วมรายการ สามารถร่วมลุ้นรางวัล “มอเตอร์ไซค์ ฮอนด้า คลิก รุ่น New Click 125i” 50 คันในแต่ละเดือน รวมระยะเวลา 10 เดือน มูลค่ากว่า 25 ล้านบาท เริ่มตั้งแต่วันที่ 8 เมษายน 2565 ถึง 4 กุมภาพันธ์ 2566 จับรางวัลครั้งแรก 11 พฤษภาคม 2565 นี้
นอกจากนี้ เพื่อช่วยเหลือผู้บริโภคในสถานการณ์ค่าครองชีพสูง จากสถานการณ์ที่สินค้าและค่าบริการต่างๆ มีการปรับราคาขึ้นอย่างต่อเนื่องตั้งแต่ต้นปีที่ผ่านมา บริษัทได้แสดงจุดยืนในการอยู่เคียงข้างผู้บริโภคในช่วงเวลานี้ โดยประกาศตรึงราคาเครื่องดื่มชูกำลัง “คาราบาวแดง” ในราคา 10 บาทเท่าเดิม ผ่านแคมเปญ “คาราบาวแดง เครื่องดื่มระดับโลก ช่วยคนไทย ลดค่าครองชีพ 10 บาทเท่าเดิม” เพื่อสร้างความมั่นใจให้กับผู้บริโภค
“ในช่วงที่ข้าวของพากันขึ้นราคา ผมคาดหวังว่าการจัดโปรโมชั่น บาวแดง แจกมอเตอร์ไซค์ 500 คัน ในครั้งนี้ จะช่วยสร้างความคึกคักให้ร้านค้าในเครือทั่วประเทศ เพราะนอกจากที่เราจะจัดแคมเปญลุ้นโชค และตรึงราคาแล้ว เพื่อสร้างกระแสให้ผู้บริโภครับรู้ในวงกว้าง เรายังได้ส่งทีมงาน รวมถึงสาวบาวแดง ลงพื้นที่เข้าไปช่วยจัดกิจกรรมส่งเสริมการขายให้กับร้านค้าทั่วประเทศ ตลอดจนลงพื้นที่ประชาสัมพันธ์โปรโมชั่นนี้ เพื่อตอกย้ำเป้าหมายหลัก คาราบาวแดง เครื่องดื่มระดับโลก มีวิตามินบี 12 ในราคา 10 บาทเท่าเดิม ช่วยคนไทยลดค่าครองชีพ และยังได้ลุ้นมอเตอร์ไซค์ทุกเดือน เพื่อต่อยอดให้คนไทยสร้างอาชีพอีกด้วย” นายเสถียร กล่าวทิ้งท้าย